NHL-kausi 1953–1954

NHL-kausi 1953–1954 oli National Hockey Leaguen historian 37. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa Montreal Canadiensin otteluvoitoin 4–3.

Runkosarjan piste- ja syöttöpörssin sekä Art Ross Trophyn voitti Detroit Red Wingsia edustanut Gordie Howe. Howe keräsi 70 ottelussa yhteensä 81 tehopistettä, joista 33 oli maaleja ja 48 syöttöpisteitä. Maalipörssin voiton vei Maurice Richard 37 osumallaan. Pudotuspelien pistepörssin ykkönen oli Richardin tavoin Montreal Canadiensissa pelannut Dickie Moore. Hän teki 11 pudotuspeliottelussa 13 tehopistettä, joista 5 oli maaleja ja 8 maaliin johtaneita syöttöjä. Hart Trophyn sai Chicago Black Hawksin maalivahti Al Rollins.

Parhaalle puolustajalle myönnettävän ja ensimmäistä kertaa jaetun Norris-palkinnon voitti Detroit Red Wingsin Red Kelly. Parhaan tulokkaan Calder Memorial Trophyn sai puolestaan New York Rangersia edustanut Camille Henry.

Kauden aikana Samedi-Dimanche-lehdessä ilmestyi haamukirjoittajan Maurice Richardin nimissä kirjoittama kolumni, jossa NHL:n presidentti Clarence Campbellia kutsuttiin diktaattoriksi. Tämä sai Campbellin raivon valtaan, mikä johti siihen, että Frank Selke onnistui taivuttelemaan Richardin esittämään Campbellille anteeksipyynnön. Richard ei myöskään enää sallinut nimensä esiintymistä muiden kirjoittamien kolumnien tekijänä. Quebeciläiset kokivat tapauksen nöyryyttävänä ja ilmentymänä englanninkielisten valta-asemasta ranskankielisiin verrattuna. Asiaan liittyi myös Canadiensin vastustajajoukkueiden tapa käyttää kovimpia pelaajiaan Richardin pelin horjuttamiseen sekä se, että tulisen luonteensa myötävaikutuksella hän joutui usein rangaistuksi näiden yhteenottojen seurauksena. Niinpä Richardin tukijat olivat sitä mieltä, että häntä vastaan juoniteltiin. Seuraavalla kaudella Campbellin Richardille maaliskuussa 1955 määräämän pelikiellon jälkimainingeissa sattui ”Richard Riot” -nimellä tunnettu jääkiekkomellakka.

 Runkosarja 

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu. 

 Joukkue O V H T Pist. + − Detroit Red Wings  70  37  19  14  88  191  132 Montreal Canadiens  70  35  24  11  81  195  141 Toronto Maple Leafs   70  32  24  14  78  152  131 Boston Bruins  70  32  28  10  74  177  181 New York Rangers  70  29  31  10  68  161  182 Chicago Black Hawks  70  12  51  7  31  133  242

 Runkosarjan pistepörssi 

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
 Pelaaja Joukkue O M S Pist. RM Gordie Howe  Detroit Red Wings  70  33  48  81  109 Maurice Richard  Montreal Canadiens  70  37  30  67  112 Ted Lindsay  Detroit Red Wings  70  26  36  62  110 Bernie Geoffrion  Montreal Canadiens  54  29  25  54  87 Bert Olmstead  Montreal Canadiens  70  15  37  52  85 Red Kelly  Detroit Red Wings  62  16  33  49  18 Dutch Reibel  Detroit Red Wings  69  15  33  48  18 Ed Sandford  Boston Bruins  70  16  31  47  42 Fleming MacKell  Boston Bruins  67  15  32  47  60 Ken Mosdell  Montreal Canadiens  67  22  24  46  64

 Pudotuspelit 


 Pudotuspelien pistepörssi 
Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
 Pelaaja Joukkue O M S Pist. RM Dickie Moore  Montreal Canadiens  11  5  8  13  8 Bernie Geoffrion  Montreal Canadiens  11  6  5  11  18 Jean Béliveau  Montreal Canadiens  10  2  8  10  4 Gordie Howe  Detroit Red Wings  12  4  5  9  31 Alex Delvecchio  Detroit Red Wings  12  2  7  9  7 Ted Lindsay  Detroit Red Wings  12  4  4  8  14 Red Kelly  Detroit Red Wings  12  5  1  6  0 Marcel Pronovost  Detroit Red Wings  12  2  3  5  12 Metro Prystai  Detroit Red Wings  12  2  3  5  0 Floyd Curry  Montreal Canadiens  11  4  0  4  4

 NHL-palkinnot 
 Prince of Wales Trophy:  Detroit Red Wings  Art Ross Trophy:  Gordie Howe, Detroit Red Wings  Calder Memorial Trophy:  Camille Henry, New York Rangers  Hart Trophy:  Al Rollins, Chicago Black Hawks  James Norris Memorial Trophy:  Red Kelly, Detroit Red Wings  Lady Byng Memorial Trophy:  Red Kelly, Detroit Red Wings  Vezina Trophy:  Harry Lumley, Toronto Maple Leafs 

 Tähdistökentälliset 

 Ykköstähtikenttä    Pelipaikka    Kakkostähtikenttä Harry Lumley, Toronto Maple Leafs  maalivahti Terry Sawchuk, Detroit Red Wings Doug Harvey, Montreal Canadiens puolustaja Bill Gadsby, Chicago Black Hawks Red Kelly, Detroit Red Wings puolustaja Tim Horton, Toronto Maple Leafs Ken Mosdell, Montreal Canadiens keskushyökkääjä Ted Kennedy, Toronto Maple Leafs Ted Lindsay, Detroit Red Wings vasen laitahyökkääjä  Ed Sandford, Boston Bruins Gordie Howe, Detroit Red Wings oikea laitahyökkääjä Maurice Richard, Montreal Canadiens

 Lähteet  

Luokka:NHL-kaudet
Luokka:Vuoden 1953 jääkiekko
Luokka:Vuoden 1954 jääkiekko